Andreas Dugonicius

(Hungarice András Dugonics; Croatice Andrija Dugonić), die 18 Octobris anno 1740 Segedini natus et 25 Iulii 1819, ibidem mortuus, fuit Piarista, paedagogus, historicus, mathematicus, et scriptor Hungaricus scriptorque Latinus. Originis Croaticae fuit.

Vita
Piarista ab anno 1756, sacerdos ab anno 1765, rhetoricam et poeticam Mediae, postea philosophiam Nitriae docuit, ab anno 1774 [[mathematica]m in Universitate Tyrnaviae, quae universitas anno 1778 Budam et 1784 Pestinum translata est; huius universitatis rector annis ab 1787 ad 1788 fuit. Anno 1808 in Segedinum natalem revertit.

Mythistoriam de Argonautis didacticam et allegoricam libris viginti quattuor Latine composuit (1774), quam ipse postea Hungarice reddidit (ut A gyapjas vitézek, Equites velleris, 1794). Odysseam Hungarice oratione soluta libere enarravit (Ulissesnek, ama hires és nevezetes görög királynak csudálatos történetei, Ulixis fabulae mirabilis regis Graeci famosi, 1780). Fabula eius historica Etelka (1798) populo maxime placuit. Alteram de Jolánka filia Etelkae composuit (1803-1804). Fabulas scaenicas composuit.

Linguae Hungaricae fautor strenuus erat, cum Iosephus II imperator linguam Theodiscam omni Austro-Hungariae publicam facere temptaret. Enchiridia mathematica Hungarice scripta primus edidit et proverbiorum Hungaricorum collectionem.

Nexus externi

 Andreae Dugonicii Argonauticorum sive de vellere aureo libri XXIV, Hungaricana
 idem, GoogleBooks

Categoria:Auctores Latini recentiores
Categoria:Historici Hungariae
Categoria:Mathematici Hungariae
Categoria:Paedagogi
Categoria:Piaristae
Categoria:Scriptores Hungariae
Categoria:Universitas Budapestinensis